procesaur/Wiki.mk huggingface dataset:
Велшани

Велшани (англиски: ''Welsh people'', велшки: ''Cymry'') се жителите на Велс, односно југозападниот дел на Велика Британија и блиските острови. Велс има околу 3,1 милиони жители, што е 4% од вкупниот број население на Обединетото Кралство.
Како етничка група, старите Велшани биле народ од келтско потекло, блиски со Ирците и Шкотланѓаните. Меѓутоа, денешните Велшани се со мешано келтско-германско потекло. Се смета дека луѓето чие потекло е од Велс се околу 5-7 милиони во светот, најмногу во:
*Велс 3,063,500
*САД 1,959,794
*Англија 609,711
*Канада 458,850
*Австралија 125,597
*Аргентина 50,000
*Шкотска 16,623
*Нов Зеланд 10,000
Главниот јазик на Велшаните е велшкиот јазик.
Мнозинството, или 75% од нив се христијани, кои припаѓаат на Велшката црква, една од Англиканската црква.
Старина Новак и Дели-Радивој

„Старина Новак и дели-Радивој“ (српски: ''Старина Новак и дели-Радивоје'') е српска епска (ајдучка) песна.
1 Содржина
На планината Романија, Старина Новак пиел вино со брат му дели-Радивој, со синовите Груица и Татомир и со уште триесет ајдуци. Тогаш, Радивој му соопштил на Новак дека ајдуците ќе го напуштат, зашто е остарен и повеќе не е способен за ајдуштвото. Така, Новак останал само со своите двајца малолетни сина. Кога заминал во акција, дели-Радивој имал лоша среќа, налетувајќи на Арапот Мехмед со неговите триесет делии. Тие ги убиле ајдуците, а дели-Радивој го заробиле. Одејќи низ планината, дели-Радивој почнал да пее на цел глас една метафорична песна, кажувајќи дека поминуваат луѓе со богатство, а дека тој е заробен. Него го слушнал детето Груица, кој веднаш го известил Новак и тројцата поставиле заседа, чекајќи го Мехмед. Потоа, Новак го убил Мехмед, му ја зел сабјата и заедно со своите два сина ги убил сите триесет делии, ослободувајќи го дели-Радивој и земајќи го богатството. Тогаш, Новак го прашал својот брат, дали се подобри триесетте ајдуци или стариот Новак, а дели-Радивој одговорил дека ајдуците биле подобри, но ја немале среќата на Новак.
2 Осврт кон песната
Песната прв ја запишал Вук Караџиќ, кој ја слушнал од Марко Немањиќ. Според народната песна, дели Радивој му бил брат или побратим на Старина Новак, но не е познато дали навистина постоел, исто како ни другите ликови од оваа песна, дели Татомир и малиот Груица, синот на Старина Новак.
Шкотланѓани

Шкоти или Шкотланѓани (англиски: ''Scottish people'', ''Scots'', шкотски: ''Gáidheal'', ''Albannaich'') се жителите на Шкотска, односно северниот дел на Велика Британија и блиските острови. Шкотска има околу 5,3 милиони жители, што е 9% од вкупниот број население на Обединетото Кралство. Мнозинството од нив, или 65%, живее во Централната долина (Central Lowlands).
Како етничка група, старите Шкоти биле народ од келтско потекло, блиски со Ирците и Велшаните. Меѓутоа, денешните Шкоти се со мешано келтско-германско потекло. Се смета дека луѓето чие потекло е од Шкотска се околу 30-40 милиони во светот, најмногу во:
*САД 6,006,955 (Шкотско потекло); 5,393,554 (Шкотско-ирско потекло)
*Канада 4,719,850
*Австралија 1,792,600
*Англија 795,000
*Северна Ирска 760,620
*Аргентина 100,000
*Чиле 80,000
*Франција 45,000
*Полска 15,000
*Нов Зеланд 12,792
*Ман (остров) 2,403
Главниот јазик на Шкотите е дијалект на англискиот јазик, а 1,5% од нив зборуваат шкотски гелски јазик. Мнозинството од Шкотите припаѓаат на протестантската црква, додека католиците сочинуваат 15% од населението.
1 Шкотите како тема во уметноста и во популарната култура
* „Приговор кон Шкотите оти им го расипале наравот на нивните духови и самовили“ - кус расказ на ирскиот писател Вилијам Батлер Јејтс од 1902 година.
Стариот Вујадин

Стариот Вујадин (српски: ''Стари Вујадин'') е српска епска (ајдучка) песна.
1 Содржина
Една девојка го колни своите очи кои не виделе како Турците од Ливно ги водат заробени стариот ајдук Вујадин, со неговите два сина - Милиќ и Вулиќ Вујадиновиќ. Кога се приближиле до Ливно, Вујадин им кажал на синовите дека Турците ќе ги мачат, но дека тие треба да бидат храбри и да не ги предадат своите другари и јатаците. Откако биле затворени три дена, Турците го извеле Вујадин и започнале да го мачат: најпрвин му ги скршиле нозете и рацете, а потоа му ги извадиле очите, барајќи од него да ги предаде другарите. И покрај мачењето, Вујадин бил цврст, велејќи дека штом не ги предал другарите, кога му ги кршеле нозете со кои бегал од потерите и кога му ги кршеле рацете со кои се борел, сигурно нема да ги предаде поради очите, кои биле лакоми по богатството на трговците што поминувале по планината.
2 Осврт кон песната
Ликот на Стариот Вујадин не е познат во историјата, но се претпоставува дека тој бил некој познат ајдук. Исто така, не се познати ниту неговите синови. Народниот пејач го претставил како сериозен, мирен, непоколеблив и решителен. Тој ја игра улогата на победник во мачењето, зашто дури со скршени раце и нозе, тој им се потсмева на Турците кои му ветуваат дека ќе му ги остават очите ако признае. Така, тој умира со гордост и до крајот останува човек пред другарите.
Старина Новак и кнезот Богосав

Старина Новак и кнезот Богосав (српски: ''Старина Новак и кнез Богосав'') е српска епска (ајдучка) песна.
1 Содржина
Новак пие вино во домот на кнезот Богосав во Босна, а Богосав го прашува, зошто на стари години заминал во ајдуци. Тогаш, Новак му раскажува како се случило тоа: кога Ерина (српски: ''Јерина'') го градела Смедерево, Новак работел цели три години, не добивајќи ниту пара. Потоа, таа почнала да гради и кули и затоа на луѓето им наметнала давачка од 300 дукати. Бидејќи Новак бил сиромашен, тој не можел да го плати данокот и затоа заминал во ајдуци, бегајќи преку Дрина во Босна. Кога стигнал до планината Романија, него го пресретнала турска свадбена поворка при што младоженецот започнал да го удира по грбот. Новак трипати го замолил Турчинот да си замине, но кога тој не го послушал, Новак го убил, му ги зел коњот, сабјата и парите и избегал во планината. Оттогаш, поминале четириесет години откако Новак со својата дружина ги пресретнувал жителите на Сараево, ограбувајќи ги.
2 Осврт кон песната
Песната прв ја запишал Вук Караџиќ, кој ја слушнал од Гаја Балаќ, кој бил родум од Лика, а Караџиќ го сретнал во Крагуевац во 1830 година. Главниот јунак во песната, Старина Новак, навистина постоел, само што во овој лик се претставени две историски личности: јунакот од XV век, Новак Дебелиќ и Баба Новак, заповедник на ајдучките чети од крајот на XVI век. Од друга страна, кнезот Богосав не е познат во историјата.
Боштет-Риклинг

Боштет-Риклинг (|Boostedt-Rickling) — општинска заедница во округот Зегеберг, во Шлезвиг-Холштајн, Германија. Седиштето на општинската заедница е во Боштет. Пред 1 јануари 2008 година, кога Боштет се приклучил, општинската заедница се викала Риклинг и истоимената општина била седиште на општинската заедница.
Општинската заедница Боштет-Риклинг се состои од следниве општини:
# Боштет
# Далдорф
# Грос Кумерфелд
# Хајдмилен
# Латендорф
# Риклинг
Малиот Радоица

Малиот Радоица (српски: ''Мали Радојица'') е српска епска (ајдучка) песна.
1 Содржина
Во Задар, Беќир-ага пука со топовите, славејќи го заробувањето на ајдукот Радоица (српски: ''Радојица''). За тоа време, во затворот плачат дваесет затвореници, а еден ги теши, кажувајќи им дека ќе ги ослободи некој јунак. Тогаш, во затворот им се придружува Радоица, а тие го прашуваат, кој ќе ги ослободи сега, откако и тој е затворен. Радоица им кажува да не се плашат, туку утредента да го повикаат Беќир-ага и да му кажат дека тој умрел.
Навистина, утредента затворениците му соопштуваат на Беќир-ага за смртта на Радоица и тој им наредува на слугите да го закопаат. Меѓутоа, неговата жена му вели дека Радоица само се преправа и затоа, таа им наредува на слугите да му запалат оган на градите, но Радоица ја издржува болката и не се помрднува. Жената на Беќир-ага и понатаму не верува во смртта на Радоица и наредува да му стават отровна змија, но тој повторно ја издржува болката. Третиот пат, таа наредува да му заковаат 20 шајки под ноктите, но Радоица и понатаму се преправа дека е мртов. Најпосле, жената на Беќир-ага наредува да повикаат девојки кои ќе играат оро околу него. Кога Радоица ја здогледува преубавата Хајкуна како игра над него, тој не издржува, па намигнува со левото око и се насмевнува, но тоа го забележува Хајкуна, која за да го заштити, го покрива со шамијата. Потоа, таа го замолува својот татко, Беќир-ага да не го мачи повеќе Радоица, туку да го закопа, но жената на Беќир-ага го убедува да го фрлат во морето.
Сепак, Радоица е добар пливач и успева да исплива на брегот, а потоа со забите ги вади шајките од ноктите. Вечерта, тој доаѓа до куќата на Беќир-ага, кој во тоа време вечера со жена си, кажувајќи ѝ дека девет години не можел мирно да спие од ајдукот Радоица. Исто така, агата вели дека утредента ќе ги обеси дваесетте заробеници. Тогаш, во собата влегува Радоица и со голи раце му ја откинува главата на Беќир-ага, а на неговата жена ѝ ги забива шајките под ноктите. Потоа, Радоица ја повикува Хајкуна, која му ги дава клучевите од затворот и тој ги ослободува ајдуците на кои им го дели богатството од Беќир-ага, а тој со Хајкуна бега во Србија. Таму, најпрвин ја покрстува Хајкуна, која го менува името во Анѓелија, а потоа двајцата се венчаваат.
2 Осврт кон песната
Песната прв ја запишал Вук Караџиќ, кој ја слушнал од Гаја Балаќ, кој бил родум од Лика, а Караџиќ го сретнал во Крагуевац во 1830 година. Иако се одликува со стереотипен почеток и крај, овие стереотипи воопшто не одат на штета на убавината на песната.Содржината на песната е потполно неисториска - покрај тоа што се споменуваат ликови кои се непознати во историјата, во неа се споменува Задар како османлиски град, иако тој никогаш не бил освоен од Османлиите. Сепак, од уметничка гледна точка, песната е убава и интересна и содржи хумористични елементи.
Боштет

Боштет (|Boostedt) — општина во округот Зегеберг, во Шлезвиг-Холштајн, Германија. Се наоѓа околу 50 километри северно од Хамбург и 7 километри јужно од Нојминстер. Општината претставува административно седиште на општинската заедница Боштет-Риклинг.
.nr

.nr — семрежен највисок државен домен за Науру. .nr домените мора да се платат, и истите можат да се добијат од CenpacNet, семрежмиот нудач на услуги во Науру.
Поставувањето на .nr беше направено од страна на Франк Мартин во 2002 година со употреба на специфичен код.
Оригиналната конфигурација на .nr доменот била извршена од страна на Шон Моран од ComTech Communications (Австралија) во 1998 година како дел од првото семрежно поврзување на островот. Подоцна претстоел долг процес на одобрување и зпишување на доменот .nr од страна на IANA.
1 Второстепени домени
Ова се секундарните домени под кои можат да се направат и третостепени регистрации во регистарот:
* edu.nr (ограничен)
* gov.nr (ограничен)
* biz.nr (неограничен)
* info.nr (неограничен)
* net.nr (неограничен)
* org.nr (неограничен)
* com.nr (неограничен)
Забелешка: "co.nr" не е во официјалната хиерархија, станува збор за домен (www.co.nr) кој го поседува претпријатие кое нуди слободни услуги на поддоменски пренасочувања.
Бруно Мартинс Инди

Роландо Максимилијано "Бруно" Мартинс Инди (роден на 8 февруари 1992) — холандски фудбалер, играч од одбраната на Стоук Сити, и на холандската репрезентација.
Мартинс Инди ja започнал својата кариера во холандскиот клуб Феjенорд, во кој напредувал низ младинските категории на клубот. Тој помина четири сезони на Де Којп, со што остварил 120 настапи пред да се пресели во Португалија, во јули 2014 година во екипата на Порто за сума од 7,7 милиони евра €. Во август 2016 година Мартинс Инди се пресели во Премиер лигата во тимот на Стоук Сити како позејмен играч за сезоната 2016-17 година. Една година подоцна Стоук Сити перманентно го откупил Мартинс Инди за 7 милиона евра.
Своето деби за репрезентацијата на "лалињата" го имал во 2012 година, и до сега тој забележа повеќе од 30 настапи, а бил дел и од нивниот тим кој го освои третото место на Светското првенство 2014 во Бразил.
1 Животопис
Бруно е роден во Бареиро, Португалија, а неговите родители се од Гвинеа-Бисао, Мартинс Инди се преселил во Ротердам, Холандија, со своето семејство, на возраст од три месеци. Тој започнал да игра фудбал во младите категории на аматерскиот клуб Спартан '20, пред да влезе во академијата на Фејенорд, на возраст од 13 години.
Смедеревка

Смедеревка — домороден вид на бело грозје и белото вино произведено од истото.
1 Грозје
Оваа врста на бело грозје е со изразито златножолта зеленкаста боја. Името го добила по градот Смедерево во Србија каде настанала како автохтона сорта во бреговитито подунавско виногорје.
Се смета дека одгледувањето на винова лоза на овој простор (а со тоа и на смедеревката) датира од времето на римскиот цар Проб..
Зрната се збиени и поситни, а вкусот е малку киселикав, така што оваа сорта грозје во најголема мера се користи за производство на бело вино.
2 Вино
Виното произведено од оваа сорта грозје го носи истото име – смедеревка. Смедеревката е една од најраспространетите сорти во Македонија. Во Србија се произведува во заечарското виногорје, додека во смедеревското повеќе не се произведува.
Виното е со киселикав вкус и најчесто се консумира мешано со сода или со кисела вода. Овој пијалак е познат под името „шприцер“.
Сењанин Тадија

Сењанин Тадија — српска епска (јуначка) песна.
1 Содржина
Рано наутро, уште пред да се појави сонцето, една чета составена од 34 другари, предводена од Сењанин Тадија и знаменосецот Комнин, го напушта Сењ и се упатува во планината. Кога четата пристигнала во планината, Тадија бара доброволец кој треба да донесе деветгодишен овен и седумгодишен јарец за да подготват вечера. Сите јунаци ги наведнуваат главите, а Јован Котарац оди и ја извршува задачата. Тогаш, Тадија ги дере животните и потоа ги пушта да си одат при што јарецот писка на цел глас, додека овенот молчи. Тадија им кажува на другарите да ги погледнат маките на овенот и јарецот, зашто и нивните маки ќе бидат такви. Исто така, тој им вели, кој не може да ги истрпи маките како овенот, слободно нека се врати во Сењ. Потоа, Тадија со четата го продолжува патот по планината, но десетмина другари се враќаат назад во Сењ, а подоцна бегаат и другите, така што на крајот остануваат само Тадија, Комнин и Јован.
Ноќта, тие здогледуваат оган во планината и Комнин оди да провери кој го запалил огнот. Таму го гледа Хасан-ага Куната, заедно со своите 30 војници како пијат вино. Кога под дејство на алкохолот, Хасан-ага и војниците заспиваат, Комнин тивко им се приближува и им ги зема пушките, а на Хасан-ага му ја зема сабјата. Потоа, Тадија и другарите ги напаѓаат Турците, а Тадија го буди Хасан-ага, велејќи му дека е опколен од страна на 34 ајдуци, кои чекаат наредба за да пукаат. Мислејќи дека Тадија, навистина, има бројна дружина, Хасан-агае предава и самиот им ги врзува рацете на своите војници, а потоа, така врзани, Тадија ги спроведува заробениците во Сењ. Кога пристигнуваат на капијата од Сењ, сите жители се чудат, како е можно тројца ајдуци да заробат триесет Турци, без притоа да имаат ниту една рана на себе. На тоа, Тадија им одговара дека се сретнале неговата среќа и нивната несреќа и дека неговата среќа победила. Потоа, Тадија ги става Турците в затвор и за нивното ослободување бара откуп од 33 товари со богатство. Кога пристигнува откупот, Тадија ги ослободува затворениците, но неговата мајка му кажува дека, своевремено, токму Хасан-ага го убил татко му. Затоа, Тадија задржува само три товари од богатството, а на Хасан-ага му ја отсекува главата.
2 За песната
Песната „Сењанин Тадија“ прв ја запишал Вук Караџиќ, кој ја слушнал од ајдукот Тешан Подруговиќ. Во песната, Тадија е опишан како бестрашен и опасен за Турците, но сталожен и малку повлечен во себе. Повеќе сака неколку добри другари, отколку цела чета од несигурни воини. Тој е способен самиот да нападне цела војска, дури и кога неговите другари ќе се исплашат и ќе се откажат од борбата. Меѓутоа, тој е скромен и не се фали со својот подвиг за кого скромно вели: „Се сретнале среќата и несреќата“.
.om

.om — семрежен највисок државен домен за Оман.
1 Регистар
Моментално, е регистрирана како управител на .om ccTLD. Агенцијата е задолжена само за управување со највисокиот семрежен домен „.om“ и „.عمان“ На тој начин, агенцијата може:
1- Да поставува правила, насоки и водичи за раководење со дозволените имиња на домени.
2- Да одобри акредитирани регистратори и да ги објави нивните имиња на мрежната страница на агенцијата или пак истото да го стори на некој друг начин.
3- Да ги надгледува акредитираните регистратори и регистранти и да ја провери нивната согласност до правилата напатствија и водичи пооврзани со имињата на домените.
4- Да ги објави одлуките за прекинување на акредитацијата на акредитираните регистратори на мрежната страница на агенцијата или пак истот да го стори на некој друг начин.
5- Да преземе чекори во однос на некоја жалба или барање поднесени од акредитираните регистратори или регистрантите или пак која и да е странка во кој и да е дел што се однесува на почитувањето и спроведувањето на регулативата, и истото да го стори без предрасуди според Законот за индустриска сопственост и неговите подакти.
2 .om Зони
Најважниот домен .om ги содржи следниве доменски зони:
Зона, Регистрациони категории
.om, За раководните делови на владата и одобрените претпријатија во Оман
.co.om, За регистрирани бизниси и претпријатија во Оман
com.om
.org.om, За општи јавни претпријатија дозволени од Оман
.net.om, За претпријатија кои нудат телекомуникациски услуги во Оман
.edu.om, За јавни и приватни образовни институции
.gov.om, За владините агенции во Оман
.museum.om, За државните и приватните ентитети кои поседуваат или работат како Омански музеи
.pro.om, За трговските синдикати и професионални здруженија одобрени од Оман како што се лиценцирани доктори и инженери или кој и да е нивен член.
.med.om, За државните и приватните нудачи на медицински услуги
3 Акредитирани регистрирачи
Акредитираните регистрирачи е секое физичко или правно лице кој ее одобрен од агенцијата според договорот да прима пријави за регистрација на семрежни домени, да носи одлуки, регистрира, префрла, стопира, брише и да преземе потребни чекори поврзани со имињата на домените според определените законски подакти на законот за регистрација и акредитација.
Агенцијата ќе ги прегледа пријавите поднесени од претпријатијата или лицата кои сакаат да добијата акредитација од агенцијата и да носат одлуки.
Моментално акредитираните регистрирачи се:
***
4 Наводи
**
.pa

.pa — семрежен највисок државен домен за Панама, раководн од NIC-Panama.
идејќи „PA“ е поштенскиот број за американската држава Пенсилванија, имало повремено користење со тоа значење, но ова не се проширило.
1 Второстепени домени
* net.pa
* com.pa
* ac.pa
* sld.pa
* gob.pa
* edu.pa
* org.pa
* abo.pa
* ing.pa
* med.pa
* nom.pa
.pg

.pg — семрежен највисок државен домен за Папуа Нова Гвинеја.
Регистрациите се прават под второстепените домени .com.pg, .net.pg, .ac.pg, .gov.pg, .mil.pg и .org.pg.
Регулативата за спорови е слична на таа од Network Solutions пред воведувањето на UDRP во 2000 година, сопственик на трговска марка може да се противи на регистрацијата на домен со што доменот ќе се стави во мирување, само доколку поднесувачот не може да докаже дека истито ги поседува правата на трговската марка, или пак добие судска пресуда во негова корист.
Битката на Чокешина

Битката на Чокешина (српски: ''Бој на Чокешини'') е српска епска (јуначка) песна. Песната прв ја запишал Вук Караџиќ, кој ја слушнал од слепиот пејач Филип Вишњиќ. Притоа, според мислењето на Караџиќ, Вишњиќ самиот ја измислил песната.
1 Содржина
Два гаврана со крвави клунови и крвави нозе полетале од врвот Цер над Чокешина и слетале во Мачва, слетувајќи на дворецот од кнезот Крсман Вуичиќ. Жената на кнезот Крсман ги прашала, дали доаѓаат од Цер и дали ја виделе црквата Чокешина и нејзиниот игумен аџи-Константин; дали го виделе Ќурчија-арамбаша и неговите 303 другари кои чуваат стража на Цер; и дали го виделе кнезот Крсман, кој отишол да се сретне со војската на Јаков од Ваљево?
Двата гаврана ѝ раскажале за тоа што го виделе: игуменот аџи-Константин во црквата ги причестувал Србите кои се подготвувале за борба, а тука биле и арамбашата Ќурчија со неговите 303 другари, како и Јаков Ваљевац, кој, исто така, имал околу 300 војници. Со Јаков биле четворица арамбаши - двајцата браќа Недиќ (Димитрие и Глигорие), Дамњан Кутишанац и Панто Дамњановиќ. Кога дошол Јаков, него го пречекал кнезот Крсман, а потоа се сретнале со Ќурчија-арамбаша, кој му кажал на Јаков дека тој нема да се бори против Турците, зашто тие имаат дури 7 000 војници, предводени од Дервиш-ага од Зворник и Ножин-ага од селото Маоче. Јаков го искарал Ќурчија и му рекол дека тој ќе им се спротивстави на Турците, иако има малку војници. Кога турската војска започнала да се приближува, Ќурчија избегал, а кога го видел тоа кнезот Мијајло Ружичиќ од Метковиќ, кој се приближувал со 3 000 војници, и тој се повлекол и ја растурил својата војска.
Јаков им се обратил на своите војници, кажувајќи им да се затворат во црквата и тука да ги чекаат Турците, но војниците одговориле дека тие не се жени за да се кријат, туку сакаат да се борат со турската војска на отворено поле, како што им доликува на ајдуците. Потоа се судриле српската и турската војска при што Србите се бореле храбро против многубројниот непријател, а Турците започнале да се повлекуваат. Меѓутоа, во седум часот, браќата Недиќ биле ранети во нозете, а потоа им снемало муниција. Кога побарале куршуми од своите соборци, тие одговориле дека никој повеќе нема муниција. Тоа го слушнале турските шпиони и затоа, турската војска се вратила и започнала напад врз Србите, кои најпрвин се бореле со празните пушки, а потоа и со голи раце. Во борбата погинале двајцата браќа Недиќ, а Дервиш-ага го изненадил Пантелија Дамњановиќ и му ја пресекол главата. Пантелија останал на нозете, а главата му паднала на тревата и почнала да зборува. Потоа, Турците ги убиле сите 300 српски војници, кои ги закопале на местото на борбата, додека стариот Јаков избегал и го проколнал Ќурчија, велејќи дека нема уште долго да ја носи главата на рамена. И навистина, тоа што го прорекол Јаков, подоцна се остварило.
.pf

.pf — семрежен највисок државен домен за Француска Полинезија.
Мора да се има месен контакт за да се регистрира име на домен под .pf. единствениот второстепен домен за јавни регистрации, додека третостепениот е .com.pf, но повежето регистрации се прават второто ниво.
1 Поврзано
* .fr
* .eu
Враќање дома (филм)

Враќање дома (англиски: ''Homecoming'') е американски филм, во режија на Морган Фримен. Главните улоги ги толкуваат: Миша Бартон и Мет Лонг.
1 Содржина
Студентот Мајк, кој истовремено е фудбалска ѕвезда, се враќа дома со својата нова девојка, убавата Елизабет. Неговата поранешна девојка, Шелби, е запрепастена кога ќе го види со новата девојка и смислува злобен план за да ја уништи нивната врска и да го врати Мајк кај себе.
Во кадар

Во кадар (англиски: ''In the Cut'') е американски филм, во режија на Џејн Кемпион. Главните улоги ги толкуваат: Мег Рајан и Марк Руфало.
1 Содржина
Филмот зборува за Френи Ејвери (ја игра Рајан), која работи како наставничка по англиски јазик во едно средно училиште. Една ноќ, таа случајно го здогледува осомничениот човек за едно убиство и со тоа, таа станува главен сведок во полициската истрага. Детективот Џовани Малој (го игра Руфало) доаѓа во нејзината куќа за да ја испита и таа сфаќа дека тој ѝ се допаѓа. Така, тие започнуваат страсна врска. Во меѓувреме, списокот на осомничените се проширува на соработникот на Малој, Родригес, како и на ученикот на Френи, Корнелиус.
.nu

.nu — е семрежен највисок државен домен на островската држава Ниуе. Станува збор за еден од првите ccTLDs кој се рекламирал на семрежјето како замена за gTLD .com, .net, и .org. Земајќи ја во редвид фонетската сличност меѓу ''nu'' и ''new'', се претставувал како „нов“ TLD во кој има многу слободни имиња на домени.
1 Раководење
Од 2 септември 2013 година .SE ја преземала одговорноста за раководење и техничко одржување на доменот .nu.
2 Употреба на .nu
Доменот .nu особено употребуван во Шведска, Данска, Холандија и Белгија, бидејќи ''nu'' на овие јазици е „new“. - пример за украден домен. „Nu“ е исто така, архаичен збор што значи „сега“ на норвешки јазик, но „nå“ е зборот кој се употребува и токму поради ова .nu не се користи од страна на норвежаните. Поради строгите правила за употреба на домените спроведени преку ccTLD и споведувани од Шведска, .se, .nu се користело само за маркетинг на мрежните страници како што се ''www.tv.nu'' која прикажува што има во моментот на ТВ, и во Холандија за мрежните страници како на пример ''waarbenjij.nu'', што во превод би било ''кадесити.сега''.
3 Интернационализирани домени
Во март 2000 година, .NU Domain Ltd стана првото TLD претпријатие кое нудело регистрација на интернационализирани имиња на домени, поддржувајќи целосен уникод од знаци. за разлика од другите TLD, не беа потребни пребарувачки приклучоци или пребарувачи со паникод од страна на клиентот за употреба на овие имиња, бидејќи мрежните опслужувачи на .NU домените ги пртвораат сите пребарувања и ги пренасочуваа и покрај тоа што беа напишани со меѓународни ознаки. Но, во март 2010 година, .NU Domain објавија при ICANN дека го онеспособиле нивната технологија за пребарување и дека ги спроведувале само IDN стандардните паникодови, и ги намалувале прифатените IDN ознаки за .NU Domain имиња само на ISO-8859-1 западно Европски ознаки.
4 Повлекување на домени
Домените на .NU се повелкуваат без поврат на парите за објавување на сексуална злоупотреба на деца, доколку станува збор за фишинг, спамирање, кражба на електронски адреси, злоупотреба на пребарувачи и други незаконски дела и намени.
5 McAfee SiteAdvisor
Во март 2007 година, McAfee SiteAdvisor издаде извештај во кој ја објаснува функционалност на SiteAdvisor. Како дел од тој извештај, мрежните страници со .nu домен се наведени како страниците со најголем ризика за злоупотреба на пребарувачите. Но, во сите други случаи, страниците на .nu биле класифицирани како страници со умерен или мал ризик. Кусо време по издавањето на овој извештај, .NU Domain излегоа со објава во јавноста велејќи дека SiteAdvisor ги рангирал страниците на .nu меѓу оние со најмал ризик. Во 2008 година McAfee изјавија дека .net и .com се најризичните највиски домени.
Бегство во победа

Бегство во победа е американски филм во режија на Џон Хјустон, а со Мајкл Кејн, Силвестер Сталоне и Макс фон Сидов во главните улоги. Во филмот настапуваат голем број познати фудбалери, како: Пеле, Боби Мур, Освалдо Ардилес итн.
1 Содржина
Дејството на филмот се одвива во еден логор во нацистичка Германија, во кој најбројни се британските офицери и војници. Заробениците прават тим кој игра фудбал со германските војници.
.pn

.pn — семрежен највисок државен домен за Питкерн.
Највисокиот домен беше оспорен во 2000 година од жителот Том Кристијан, кој бил задолжен за доменот од ICANN, и владата на островот, кој бил разрешен од ICANN која одлучила да го додели доменот на Управата на Питкерн.
Пододмените под различни две букви .pn се нудат како слободни пренасочувања од .
Официјален .pn домен чини $100/годишно. Постојат мал броја на страници кои ги користат овие домени, мо како примери можат да се споменат ESPN, Appian Corporation и Groupon, кои го користат доменот за имаат покуси URL адреси.
Доменот .pn се користи и во кампањата заа промоција на ''Игрите на гладните'', претставувајќи го како официјален код на нацијата на Панем.
1 Второстепени имиња на домени
* .in.pn
* .co.pn
* .eu.pn
* .org.pn
* .net.pn
* .me.pn
Мери Дејли

Мери Дејли (16 октомври 1928 - 3 Јануари 2010) била американска радикална феминистичка филозофка, академик и теолог.
1 Гин/Екологија
Во ''Гин/Екологија: Метафизиките на Радикалниот Феминизам'' (1978), Дејли тврди дека мажите во текот на историјата ги угнетувале жените. Во оваа книга нејзините тврдења се различни од нејзините претходни мисли за историјата на патријархатот, со тоа што се фокусира на реалните практики кои, според неа, го овековечуваат патријархатот, кој таа го нарекува религија.
Според Луси Саргисон "Дејли ја објаснува во ''Гин/Екологија'' вистинската, автентична жена, што таа смета дека е прикриена во жените, привремено смирена од патријархалните системи на доминација".
2 Ставови за религијата
Во ''Црквата и Вториот Пол'', Дејли тврди дека религијата и еднаквоста помеѓу жените и мажите не се исклучуваат меѓусебно. Но во текот на нејзините дела нејзиното разбирање за религијата се промени. Таа смета дека организираната религија е инхерентно угнетувачка кон жените, и тврди дека "жената да бара еднаквост во црквата е како личност од црна раса да бара еднаквост во Кју Клукс Клан".
3 Ставови за мажите
Во интервју за ''Што е просветителството?'' списанието, Дејли рече: "''Јас не мислам за мажите.'' Јас навистина не се грижам за нив. Јас сум загрижена со ''женските'' капацитети, кои биле бескрајно намалени во патријархатот. Не дека тие исчезнале, но тој ги направи навистина сублиминални. Јас сум загрижена како жени да ги прошириме нашите капацитети, и актуелизирање на нив. Тоа ја добива сета моја енергија."
4 Ставови за транссексуализмот
Во ''Гин/Екологија'', Дејли го изразува својот негативен став за транссексуализмот, пишувајќи: "Денес феноменот Франкенштајн е сеприсутен... во фалократската технологија". "Транссексуализмот, кој Џенис Рејмонд покажа дека е во суштина машки проблем, е ''обид'' да се променат мажите во жени, додека всушност никој маж не може да добие женски хромозоми и животно искуство/историја". "Хирурзите и хормонските терапевти на транссексуализмот... можат да произведат ефеминизирани личности. Тие не можат да произведат жени."
Дејли беше и советник на Џенис Рејмонд, чија дисертација, објавена во 1979 година како ''Транссексуалната Империја'', е критична кон транссексуализмот.
.pk

.pk — семрежен највисок државен домен за Пакистан. Со регистарот на домени раководи PKNIC.
1 Второстепени домени
Второстепената рефистрација на .pk доменот стана достапна во 2007 година.
* .pk – достапно за секого; употребувано од претпријатија, физиќки и правни лица во Пакистан
* .com.pk – достапно за секого; употребувано од претпријатија, физиќки и правни лица во Пакистан
* .net.pk – за бизиниси поврзани со семрежјето и семрежните нудачи на услуги
* .edu.pk – за образовни институции
* .org.pk – за непрофитни организации
* .fam.pk – за физички лица
* .biz.pk – за бизиниси
* .web.pk – за мрежни страници
* .gov.pk – за владата на Пакистан
* .gok.pk – за владата на Азад Кашмир
* .gob.pk – за владата на Балочистан
* .gkp.pk – за владата на Хајбер-Пахтунва
* .gop.pk – за владата на Пенџаб
* .gos.pk – за владата на Синд
* .gog.pk – за владата на Гилгит-Балистан
2 Второстепени високи домени
Второстепени високи домени се користат во Пакистан, наменети за имињата на домените на Урду.
.pr

.pr — семрежен највисок државен домен за Порторико.
1 Домени и пододмени
* .pr - За бизниси, професионалци, физички и правни лица
* .biz.pr - За бизниси
* .com.pr - За претпријатија, но не ограничени на
* .edu.pr - За образовни институции на тлото на Порторико
* .gov.pr - За владините тела на Порторико
* .info.pr - За информативни мрежни страници
* .isla.pr - За луѓе кои живеат во Порторико
* .name.pr - За физички лица
* .net.pr - За мрежни претпријатија
* .org.pr - За организации
* .pro.pr - За професионалци
* .est.pr - За студенти
* .prof.pr - За професори на универзитети
* .ac.pr - за академици
Германија, година нулта

Германија, година нулта (италијански: ''Germania, anno zero'') е италијанско-француско-германски филм од 1948 година, во режија на Роберто Роселини (''Roberto Rossellini''), а улогите ги толкуваат: Едмунд Мешке (''Edmund Moeschke''), Ернст Питшау (''Ernst Pittschau''), Ингетрауд Хинце (''Ingetraud Hinze''), Франц-Ото Кригер (''Franz-Otto Krüger''), Јо Хербст (''Jo Herbst''), Кристл Меркер (''Christl Merker'') итн. Сценариото и дијалозите се дело на Роберто Роселини, Карло Лицани (''Carlo Lizzani''), Макс Колпе (''Max Kolpé'') и Серџо Амидеи (''Sergio Amidei''), според идејата на Басилио Франкина (''Basilio Franchina''). Музиката за филмот ја компонирал Ренцо Роселини (''Renzo Rossellini''). Филмот трае 78 минути и е снимен во црно-бела техника, со моно-звук. Филмот е посветен на синот на режисерот, Романо Роселини (''Romano Rossellini''), кој умрел во 1946 година.
1 Содржина
Филмот претставува приказ на животот во Германија непосредно по Втората светска војна, кога 12-годишното момче, Едмунд (го игра Мешке) треба да се грижи за опстанокот на своето семејство. Дејството на филмот се одвива во Берлин, кој е целосно разрушен, а луѓето живеат во голема сиромаштија. Едмунд е малолетно дете, кое не оди на училиште, затоа што мора да работи, бидејќи неговиот стар татко (го глуми Питшау) е болен, додека брат му Карл-Ханјц (го игра Кригер), кој е поранешен германски војник, се крие дома од полицијата. Неговата постара сестра, Ева (ја глуми Хинце) секоја ноќ излегува по баровите и таму танцува со сојузничките војници, со цел да добие неколку цигари, кои потоа ги продава за да дојде до потребните пари за набавка на храна.
Семејството на Едмунд живее во еден стан, заедно со уште четири други семејства. Оскудната храна која се добива за купоните не е доволна, така што луѓето мора да ги продаваат предметите од домаќинството, некои девојки се занимаваат со проституција, додека децата крадат по улиците. Иако таткото постојано го прекорува, Карл-Хајнц не сака да се пријави во полицијата и да побара работа, плашејќи се да не го затворат. Едмунд работи секакви работи, но истовремено, тој се дружи со децата-скитници и крадци, како Јо (Хербст) и Кристл (ја игра Меркер). Еден ден, него го среќава поранешниот учител, кого го избркале од работа поради нацистичките идеи. Кога Едмунд ќе му се пожали за лошата состојба во семејството, учителот му кажува дека слабите луѓе треба да бидат жртвувани за да опстанат силните и, под дејство на тие идеи, Едмунд го труе својот болен татко, ставајќи му отров во чајот. Истата ноќ, во станот доаѓа полиција и Карл-Хајнц се предава, но веќе утредента него го ослободуваат. Кога се враќа дома, тој дознава дека умрел татко му. Утредента, Карл-Хајнц и Ева се подготвуваат за закопот на татко им, а Едмунд, кого го гризе совеста поради убиството, извршува самоубиство, скокајќи од една напуштена зграда.
Извор (Пирот)

Извор (|Извор) — село во градот Пирот во Пиротскиот Управен Округ, Јужна Србија. Според пописот од 2022 година, селото има 607 жители, додека пак во 1990 г. населението броело 905 жители.
1 Демографија
Во Извор живеат 657 полонолетни лица, со просечна старост од 43,3 години (41,9 код за жени и 44,8 за мажи). Селото опфаќа 252 домаќинства, со просечно 3,10 луѓе по домаќинство.
Населението во селото е мошне нехомогено.
.pw

.pw — највисок државен домен за Палау. Првично бил доделен на тихоокеанската островска нација Палау во 1997 година. Предоделуван бил нколку пати за моментално да биде во владение на Directi, група на бизниси кои работат и со регистрите и другите семрежни услуги кои го ребрендирале како професионална мрежа. Од 25 март 2013 година, домените под .pw се достапни на целата јавност.
На 10 јуни 2013 година, регистарот објавил дека се надминати 250.000 регистрации.
Овој домен е исто така извор на огромен број на спам пораки.
.ps

.ps — семрежен највисок државен домен официјално доделен на Палестинската Самоуправа.
Истиот е управуван од .
Регистрациите се обработуаат од сертифицирани регистратори.
Меѓународниот највисок домен за Палестина е <code>.فلسطين</code>, кој е претставен како <code>.xn--ygbi2ammx</code> во паникод.
1 Второстепени домени
Регистрациите можат да се направат на второстепено ниво како и на седум третостепени имиња на домени:* .ps: За сите палестински претпријатија и лица.
* com.ps: Претпријатија.
* net.ps: Мрежни претпријати и семрежни нудачи на услуги.
* org.ps: Невладини и непрофитни организации.
* edu.ps: Образовни институции.
* gov.ps: институции на владата на Палестинската Самоуправа.
* plo.ps: институции на палестинските ослободителни организации.
* sec.ps: за безбедносните организации на Палестина.
.re

.re — највисок државен домен за Реинион. Заедно со .fr и .tf, раководен е од AFNIC.
Од 6 декември 2011 година, условите за регистрација на домените се сменети. Сопственикот на доменот не мора да живее во Франција. Сите Европејци, претпријатија и организации можат да се регистрираат на француските домени. Оваа промена не ги опфаќа само фр-домените туку и ''.re''
1 Второстепени домени
Покрај второстепените директни регистрации, можат да се прават и регистрации на третостепените домени со овие имиња:
* .asso.re - здруженија
* .nom.re - презимиња
* .com.re - рекламни
Деца на сонцето (филм)

Деца на сонцето — македонски филм од 2014 година, во режија на Антонио Митриќески. Во главните улоги настапуваат: Ивана Павлаковиќ, Мето Јовановски, Владо Јовановски, Билјана Танески, Камка Тоциновски, Александар Микиќ, Милица Стојанова, Данчо Чевревски итн. Директор на фотографијата е Јарек Шода, а продуцент е Дејан Милошевски.
Македонската премиера на филмот била одржана на 18 септември 2014 година во Битола, на последната вечер на Меѓународниот фестивал за филмска камера „Браќа Манаки“. Светската премиера на филмот се одржала на 25 септември 2014 година, на меѓународниот фестивал „Реинденс“ во Лондон, каде што филмот се натпреварувал во службената конкуренција. Во декември 2014 година, филмот бил прикажан на филмскиот фестивал „Фест“ во Белград.
1 Улоги
Глумец, Улога
Мето Јовановски, Крал
Милица Стојанова, Лена
Владо Јовановски, Кале
Ивана Павлаковиќ, Ангела
Билјана Танески, Мира
Данчо Чевревски, Сони
Кире Ѓоревски, Марко
Камка Тоциновски, Жирафа
Александар Микиќ, Цуцла
Емир Хаџихафизбеговиќ, Фурда
Мартин Мирчевски, Дупли
Ацо Дуковски, Чуварот
2 Содржина
Приказна за семејството и верноста, љубовта и загубата, предавството и покајанието. Додека мафијата уништува едно големо семејство кое се соочува со тежок живот, љубовта цвета меѓу Марк (гангстер) и Ангела, кои се заљубени уште од училишните денови. Сепак, иако судбината конечно се насмевнува и семејството го наоѓа одамна изгубеното богатство, Ангела го издава семејството во име на љубовта и го краде богатството, за да го спаси Марко од мафијата. Секој го добива она што го заслужува, а љубовта има несреќен крај.
.rw

.rw — највисок државен домен за Руанда.
1 Второстепени домени
Иако може да се регистрира домен директно под .rw, RICTA, и другите акредитирани регистратори ги нудат следниве второстепени домени:
Општи второстепени доменски зони Вид на оррганизација
.rw Секое општо име
.co.rw Трговски и бизнис организации
.org.rw непрофитни и невладини организации
.net.rw Семрежни нудачи на услуги
Следниве општи второстепени доменски зони се резервирани за употреба од органозации во Руанда:
Општи второстепени доменски зони Вид на Организација
.ac.rw Академски институции во Руанда. Мора да се добие дозвола од руандското министерство за образование или пак руандскиот образовен одбор
.gov.rw Владините институции на Руанда.Мора да с едобие дозвола од канцеларијата на претседателот на Руанда.
.mil.rw Оваа зона е за воение сили на Руанда
.coop.rw Рѕандски комбинати. Дозвола мора да се добие од Агенцијата за комбинати на Руанда.
.ltd.rw Претпријатија со ограничена одговорност. Дозвола мора да се добие од Одборот за развој на Руанда.
2 Надврешни врски
**
.sb

.sb — највисок државен домен за Соломонските Острови. Регистарските услуги го води Мрежниот информациски центар на Соломонските Острови кој го има назначено TPP Internet да ги води меѓународните регистрации.
1 Второстепени домени
Неограничено регистрирање:
* com.sb
* net.sb
Ограничено регистрирање:
* edu.sb
* org.sb
* gov.sb
.sd

.sd — највисок државен домен за Судан. Се користи и во Јужен Судан додека доменот .ss додека не стане оперативен.
1 Второстепени домени
* com.sd - претпријатија
* net.sd - мрежни услуги
* org.sd - невладини организации
* edu.sd - образовни институции
* med.sd - здравствени институции
* tv.sd - медиуми
* gov.sd - владини институции
* info.sd - Nвесници и други пишани медиуми
2 Вторстепени највисоки домени
Нов највисок домен испишан со арапски букви бил резервиран за Судан во ноември 2012 година, станува збор за доменот سودان.
.sc

.sc — највисок државен домен за Сејшелите.
Доменот се рекламирал во Шкотска и американската држава Јужна Каролина, но, домените подлежат на сејшелските правила за регистрација. Додека пак претпријатието SCregistrars, кое го рекламира доменот .sc кај шкотските претприемачи сега не постои доменот .sc останува достапен низ Afilias светска платформа преку која добро познати регистратори, регистрираат меѓународно на второ ниво.
1 Третостепени домени
* com.sc: рекламен
* net.sc: мрежни претпријатија
* edu.sc: образовни институции
* gov.sc: владини институции
* org.sc: непрофитни организации
.pt

.pt — највисок државен домен за Португалија раководен од Fundação para a Computação Científica Nacional.
ова се второстепените домени:
* .com.pt: Без ограничувања слободна регистрација
* .edu.pt: Образование
* .gov.pt: Влада на Португалија
* .int.pt: Меѓународни организации и дипломатски претставништва во Португалија
* .net.pt: Телекомуникациски нудачи на услуги
* .nome.pt: физички лица (''nome'' на португалски значи име)
* .org.pt: непрофитни организации
* .publ.pt: објави (на пример весници)
Регистрацијата директно на второстепените домени е можна но со ограничувања:
* .pt: здруженија, поединци трговци, професионалци, јавни претпријатија секое физичко и правно лице сопственици на трговска марка баратели на трговски марки. Името мора да е исто со името на сопственикот на трговската марка или името на бизнисот.<sup> </sup>*.com.pt најлесно се стекнува бидејќи нема никакви ограничувања во именувањето.
Од 1 јули 2005 година, некои од акцентираните букви се поддржани во доменските имиња. Моментално дозволени букви се: ''à'', ''á'', ''â'', ''ã'', ''ç'', ''é'', ''ê'', ''í'', ''ó'', ''ô'', ''õ'', ''ú''. Ова се акцентираните букви кои се користат во португалскиот јазик.
Настрана од .gov.pt, португалските поддомени биле слабоискористени, бидејќи многу од луѓето се регистрирале на под доменот .pt кога почнале да се користат новите подомени. Многу претпријатија, колеџи и луѓе сѐ уште го користат доменот .pt бидејќи овие домени потешко се добиваат и се полесни за паметење. Постојат и недоследности: на пример, мрежната страна на ''Ministério dos Negócios Estrangeiros'' (Министерството за надворешни работи) не е www.mne.gov.pt, туку www.min-nestrangeiros.pt. Но, поддоменот .com.pt е силно промовиран од страна на регистарот, и сега има голем број на регистрации и активни мрежни страници. Други како .nome.pt з физичките лица се мошне ретки.
На почетокот, FCCN се обиде да воспостави контрола на доменот .pt со уотреба на строги правила, кои биле прилагодувани многупати. Преседанот претставен од домените кои веќе биле регистрирани, но не можеле да се регистрираат по новите измени довело до тоа правниците да побараат дека сите домени треба да бидат регистрирани подеднакво. Кога ситуавцијата излегла од контрола, FCCN се обидела да ги предложи субдомените како com.pt. Но бидејќи т=регистрацијата под доменот .pt сѐ уште била можна, кориснице и понатаму го користеле.
Се проценува дека во доменот .pt се содржи 10% од целокупниот португалски интернет. Станува збор за третиот најпопуларен португалска наставка по .br и .com, и е пред .net, .org и .info, сите се над 10 милиони страници.
.qa

.qa — највисок државен домен за Катар.
Од септември 2011 година, обичните граѓани можат да регистрираат доменски имиња (.QA) кои се достпни преку акредитирани регистратори. Пред да се направи доменотt .QA достапен за јавноста, QDR во тој период им обезбедил на трговските марки и владините ентитети да се регистрираат под специфични доменски имиња.
Моментално има 12 регистратори кои се акредитирани од QDR за да нудат доменски имиња. Овие регистратори се Qtel, W3infotech, IP Mirror, Ascio, MarkMonitor, Marcaria.com, EPAG Domainservices, Safenames, CPS-Datensysteme, DomainMonster и InternetX.
ictQATAR ги раководи јапонските доменски регистри и го води процесот со ICANN за создавање на ASEAN доменско име за Малаингзиал.
QDR рајководи со највисокиот домен, кој во себе ги вклучува домените понудени од акредитираните регистратори и други затворени домени поврзани со катарските институции што значи дека мора името да се регистрира директно во QDR. Катар е првата земја во светот која е во можност да нуди доенски имиња на арапски, доменот قطر. го претставува катарскиот идентитет на арапски јазик.
Катарски домени кои се достапни преку одобрените регистратори се: .qa, .com.qa, .net.qa, .name.qa и арапското قطر. од кои арапското се претставува како <code>.xn--wgbl6a</code> во паникод.
Домените кои се регистрираат директно од QDR се: .gov.qa, .mil.qa, .org.qa, .edu.qa и .sch.qa.
.sl

.sl — највисок државен домен за Сиера Леоне.
.sl исто така се користи за скоја мрежна страница која се занимаа со виртуелниот свет на Second Life.
1 Второстепени домени
* .sl - општ
* .com.sl - правни лица
* .net.sl - мрежни претпријатија
* .org.sl - невладини организации
* .edu.sl - образовни институции
* .gov.sl - владиниинституции
2 Наворешни врски
**
.sa

.sa — највисок државен домен за Саудиска Арабија. Домените од овој тип мора да се регистрираат преку SaudiNIC. Ознаката на арапски јазик за Саудиска Арабија е السعودية.
Второстепените домени кои се отворени за третостепени регистрации се:
*''com.sa'': претпријатија
*''edu.sa'': образовни институции
*''sch.sa'': основни и средни училишта
*''med.sa'': здравствени установи
*''gov.sa'': владини тела
*''net.sa'': семрежни давачи на услуги
*''org.sa'': непрофитни организации
*''pub.sa'': ентитети и други лични имиња кои не се подобни во другите домени.
1 Месни доменски имиња
Саудиска Арабија беше една од првите земји која побара нов IDN код за највисок државен домен одобрен од ICANN во 2009 година. Во јануари 2010 година, ICANN објави дека IDN ccTLD за Саудиска Арабија е xn--mgberp4a5d4ar, السعودية едно од првите четири нови IDN ccTLDs кои поминале брзо низ процесот на одобрување .
.sg

.sg — највисок државен домен за Сингапур. Го раководи SSGNIC. Записите се водат преку акредитирани регистрирачи.
Во 2011 година, регистрирани се два нови највисоки дмени за Сингапур на месните јазици. Овие домени ги добија доменските имиња и први страници во 2011 година. Овие домени се .新加坡 и .சிங்கப்பூர். Планот бил да се прифатат барањата за постојаните корисниви од јули 2011 година и истите да се активираат во септември 2011 година.
1 Второстепени домени
* .com.sg - правни лица
* .net.sg - мрежни претпријатија
* .org.sg - организации
* .gov.sg - владини институции
* .edu.sg - образовни институции
* .per.sg - физички лица
* .idn.sg - кинески и тамилски доменски имиња
* .sg - за сите со место на живеење во Сингапур.
.sz

.sz — највисок државен домен за Есватини, и претставува кратенка од поранешното име на земјата — Свазиленд. Одговорна за управувањето е SISPA која ги дава доменските имиња со .SZ.
1 Второстепени домени
Постојат три второстепени домени:
* co.sz: правни лица
* ac.sz: академски установи
* org.sz: непрофитни организации
.sh

.sh — највисок државен домен за Света Елена. Регистрациите на месни домени исто така се прифатени.
1 Второстепени домени
Постојат седум второстепени домени:
* co.sh: правни лица
* com.sh: правни лица
* org.sh: непрофитни организации
* gov.sh: владини институции
* edu.sh: образовни институции
* net.sh: мржни претпријатија
* nom.sh: надворешни семрежни корисници
2 Највисоки домени
Членовите на deviantArtможат да одат до своите 'складишта', услуга каде можат да се складираат дигитални содржини и подоцна да се објават. Скалдиштето на deviantArt го користи највисокиот домен .sh ' '.
Друг домен кој го користи .sh услугата за размена .
Бидејќи .sh се користи и од UNIX, овој домен се користел и од мрежни страници за програми и др.
SH е исто така и кратенката за германската федерална држава Шлезвиг-Холштајн и .sh доменот се користи за квазивладини страници како ,страница за јавниот превоз.
3 Поврзано
* .uk
* .ac
.sv

.sv — највисок државен домен за Ел Салвадор.
1 второстепени домени
* edu.sv: образовни институции
* gob.sv: владини институции
* com.sv: правни лица
* org.sv: непорфитни организации
* red.sv: Национална мрежна асминистрација
2 Надоврешни врски
**** NameAction ( ) Local Presence for foreign registrants-to-be of ".com.sv" domains.
Борнхефед (амт)

Борнхефед (|Bornhöved) — општинска заедница во округот Зегеберг, во Шлезвиг-Холштајн, Германија. Седиштето на општинската заедница е во Трапенкамп.
The ''Amt'' Bornhöved consists of the following municipalities:
# Борнхефед
# Дамсдорф
# Генебек
# Шмалензе
# Штокзе
# Тарбек
# Тенсфелд
# Трапенкамп
.tg

.tg — највисок државен домен за Того. Бидејќи нема ограничувања кој се може да регистрира домен, не е многу користен надвор од Того.
Од 2008 година, не можат да се направат мрежни регистрации на домени иако постои ваква можност.
Рецистарот е на француски јазик без превод на англиски јазик.